Monica Vasilescu

Originalitatea pesediștilor nu a fost niciodată în evidență. Din contră. Pe la noi, prin Teleorman, roșiaticii s-au distins doar prin ripostă sau prin metode copiate. De obicei, copiază comunismul. Astăzi, au copiat protestatarii #Rezist, care și-au făcut un obicei din a le striga neperformanțele guvernanților pe unde apucă. Pe aceeași tactică, doi-trei pesediști teleormăneni, care rod câteva oase roșii de la Dragnea, s-au dus după Dacian Cioloș la Roșiorii de Vede, acolo unde acesta își anunțase o întâlnire cu susținătorii. După ce i-au fluturat pe la spate câteva pancarte cu mesaj repetabil, cum ar fi: ”Cioloș, fiul lui Soroș” sau ”Zero fonduri europene”, fostul premier și-a făcut un selfie cu pesediștii, nu a fugit precum face Dragnea la fiecare apariție huiduită în public.